Vrou in voertuig doodgeskiet | Maroela Media
Die polisie en nooddienste op die toneel. Foto: ER24
'n Vrou is dood en minstens vier mense kritiek beseer nadat gewapende mans Dinsdag op 'n bewegende voertuig op die N12-snelweg aan die Oos-Rand losgebrand het.
Chitra Bodasing Harduth, woordvoerder van ER24, het gesê 'n minibustaxi, met veral vrouepassasiers, het in 'n westelike rigting op die snelweg gery toe die voorval omstreeks 06:00 naby Daveyton plaasgevind het.
"Die taxi is met verskeie koeëlgate aangetref toe paramedici by die toneel opgedaag het. Paramedici van verskeie nooddienste het die mense begin ondersoek. Een vrou was reeds dood en talle beseer," het sy gesê.
Bodasing Harduth het gesê twee mense moes met 'n helikopter na 'n nabygeleë hospitaal geneem word. Twee mense is per ambulans na hospitale geneem.
Die polisie is op die toneel en ondersoek die voorval en motief daarvoor.
ER24 Gauteng misdaad
Dit is verskriklik onskuldige vrouens wat maar net oppad werk toe is en afhanklik is van die taxi…
Dit gebeur elke dag met vroumense in motors ook!
Wat de hel gaan in hierdie land aan? Dis erger as die wilde weste op hierdie paaie.
Dit het tyd geword dat kameras voor en agter in voertuie verpligtend gemaak word. Dus moet dit deel wees van padwaardigheid. Sodoende sal daar 'n beter beeld wees oor wat op ons paaie gebeur asook betreffende ongelukke.
Natuurlik moet dit so wees dat die voertuig net kan beweeg met 'n kamera wat afneem.
Ja ons leef in die laaste dae , broer sal teen broer opstaan en kinders teen ouers. Daarom sorg dat jou eie lewe reg is en bid vir die wat nie die regte pad ken nie.